SPVI ดีดแรง 8% โบรกฯแนะ “เก็งกำไร” เป้า 3.60 บ. มองกำไร Q4/63-Q1/64 โตแกร่ง
SPVI ดีดแรง 8% โบรกฯแนะ "เก็งกำไร" เป้า 3.60 บ. มองกำไร Q4/63-Q1/64 โตแกร่ง
14 ม.ค. 2564

ผู้สื่อข่าวรายงานว่า ราคาหุ้น บริษัท เอส พี วี ไอ จำกัด (มหาชน) หรือ SPVI ณ เวลา 14.39 น. อยู่ที่ระดับ 3.26 บาท บวก 0.24 บาท หรือ 7.95% สูงสุดที่ระดับ 3.30 บาท ต่ำสุดที่ระดับ 3.08 บาท ด้วยมูลค่าการซื้อขาย 61.57 ล้านบาท

ด้าน บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อเก็งกำไร” ราคาเป้าหมาย 3.60 บาท โดยมองว่า แม้ในไตรมาส 4/63 ไอโฟน 12 จะเริ่มขายช้ากว่าไอโฟนในปีก่อนเกือบ 40 วัน แต่คาดว่าจะได้ผลดีจากมาตรการช้อปดีมีคืน ช่วยลุ้นกำไรไตรมาส 4/63 ให้ทรงตัวจากปีก่อนได้
ขณะที่ไตรมาส 1/64 ได้รับอานิสงส์จากไอโฟน 12 บวกกับฐานกำไรที่ต่ำในปีนี้ หนุนกำไรทั้งปี 64 โตราว 25%